SET ปิดเช้าวูบ 10 จุด หลังนลท.ขายทำกำไร เหตุวิตกการเมืองในประเทศ โบรกฯคาดบ่ายร่วงต่อ
SET ปิดเช้าวูบ 10 จุด หลังนลท.ขายทำกำไร เหตุวิตกการเมืองในประเทศ โบรกฯคาดบ่ายร่วงต่อ โดย
15 ต.ค. 2563

สื่อข่าวรายงานว่า ดัชนีช่วงเช้าปิดที่ระดับ 1,253.61 จุด ลดลง 10.38 จุด หรือ 0.82% มูลค่าการซื้อขาย 2.74 หมื่นล้านบาท 
10 หุ้นกดดัชนีเช้านี้

ด้าน นายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยเช้านี้ปรับตัวลงในทิศทางเดียวกับตลาดหุ้นในภูมิภาคเอเชียที่ปรับลงไปราว 0.6% ตามตลาดสหรัฐฯ ตอบรับแรงกดดันจากมาตรการกระตุ้นเศรษฐกิจของสหรัฐฯที่อาจจะล่าช้าออกไป หลังจากนายสตีเวน มนูชิน รมว.คลังสหรัฐ ยอมรับว่าการบรรลุข้อตกลงในการออกมาตรการกระตุ้นเศรษฐกิจสหรัฐก่อนการเลือกตั้งประธานาธิบดีในวันที่ 3 พ.ย.ถือเป็นเรื่องยาก
ส่วนบ้านเราก็มีปัจจัยการเมืองที่ยังคลุมเครือกดดัน เท่าที่ดูการชุมนุมทางการเมืองรอบนี้แม้ว่าจะสู้การชุมนุมครั้งก่อน ๆ ไม่ได้ แต่ก็อาจมีความยืดเยื้อ ซึ่งตลาดฯไม่ชอบอะไรที่ไม่ชัดเจน ทำให้นักลงทุนเลือกลดความเสี่ยงลงบ้าง ส่วนการ Action ของรัฐบาลรอบนี้ถือว่ารวดเร็วมากในการประกาศใช้ พ.ร.ก.ฉุกเฉินฯ ดังนั้น เมื่อตลาดต้องเผชิญกับความไม่แน่นอนทั้งในและนอกประเทศ ก็ทำให้นักลงทุนขายทำกำไรออกมาบ้าง
อย่างไรก็ดี ตลาดฯยังได้แรงซื้อประคองไว้จากหุ้นในกลุ่มพลังงานและโรงกลั่น หลังราคาน้ำมันปรับตัวขึ้น จากความต้องการน้ำมันของจีนที่มีการนำเข้ามากขึ้น อย่างไรก็ดี คืนนี้ยังต้องติดตามสต็อกน้ำมันของสหรัฐฯว่าจะออกมาเป็นอย่างไรบ้าง พร้อมให้ติดตามการประกาศผลประกอบการงวดไตรมาส 3/63 ของกลุ่มแบงก์ที่จะเริ่มทยอยออกมาช่วงปลายสัปดาหี์นี้
สำหรับแนวโน้มการลงทุนในช่วงบ่ายนี้ นายวิจิตร กล่าวว่า ตลาดฯคงจะยังเคลื่อนไหวในแดนลบต่อไป โดยจะต้องติดตามการชุมนุมทางการเมืองในช่วงบ่ายนี้ที่แยกราชประสงค์จะเป็นอย่างไร กระแสจะแรงหรือไม่
พร้อมให้แนวรับ 1,250 จุด ส่วนแนวต้าน 1,275 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK  มูลค่าการซื้อขาย  1,361.37 ล้านบาท  ปิดที่  73.75 บาท  เพิ่มขึ้น  1.50 บาท
CPF    มูลค่าการซื้อขาย  1,075.38 ล้านบาท  ปิดที่  26.75 บาท  เพิ่มขึ้น  0.25 บาท
PTT    มูลค่าการซื้อขาย    982.73 ล้านบาท  ปิดที่  33.25 บาท  ราคาไม่เปลี่ยนแปลง
HANA   มูลค่าการซื้อขาย    862.82 ล้านบาท  ปิดที่  49.00 บาท  ลดลง   2.00 บาท
PTTGC  มูลค่าการซื้อขาย    801.06 ล้านบาท  ปิดที่  42.75 บาท  เพิ่มขึ้น  2.00 บาท